Egyetemisták ötletelnek hétvégén a koronavírus okozta problémák megoldásán

Nemzetközi ötletversenyt indít a Deutsche Telekom IT Solutions. A felsőoktatásban tanulók számára nyitott háromnapos kreatív ideathont online, november 13. és 15. között rendezik meg, ami a pandémia alatti és utáni világ legégetőbb problémáira keresi a választ. Az eseményen neves mentorok segítik a csapatban vagy egyéniben dolgozó diákokat. Az esemény nagykövete Mariya Gabriel, az Európai Unió innovációért, kutatásért, kultúráért, oktatásért és ifjúságért felelős biztosa. A legjobb projektek értékes díjazásban részesülnek és a diákok az ötletük megvalósításában is támogatást kapnak. A futuRE:buildre még november 10-ig lehet jelentkezni.